דניאל גרסיה

דניאל גרסיה (באנגלית: Daniel Garcia; נולד ב-17 בספטמבר 1998) הוא מתאבק אמריקאי, המופיע בארגון ההיאבקות All Elite Wrestling (AEW).

קריירת היאבקות מקצועית
קריירה מוקדמת (2017–2021)

גרסיה ערך את קרב הבכורה שלו ב-18 בפברואר 2017. בשנה לאחר מכן, הוא הופיע עבור ארגון ההיאבקות Limitless Wrestling. הוא הופיע עבור ארגון ההיאבקות ה-WWE ביולי 2018 במסגרת פרק של התוכנית 205 לייב בקרב שבו נחל הפסד לדרו גולאק. גרסיה נטל חלק בקרב נוסף עבור ה-WWE בינואר 2021 במסגרת פרק של התוכנית NXT בקרב שבו הפסיד לטיילר ראסט. ב-19 במרץ 2021, גרסיה ניצח את כריסטיאן קזנובה וזכה באליפות העולם של Limitless.

All Elite Wrestling (2021–היום)

בספטמבר 2020 בפרק של התוכנית Dark, גרסיה רשם את קרב הבכורה שלו בארגון ההיאבקות AEW. חודש לאחר מכן, נודע שהוא חתם על חוזה בארגון. ב-26 בנובמבר בפרק של התוכנית Rampage, גרסיה נחל הפסד לאדי קינגסטון. ב-12 בינואר 2022 בפרק של התוכנית Dynamite, גרסיה כשל בניסיונו לזכות באליפות ה-TNT הזמנית לאחר שהפסיד לאלוף ה-TNT הזמני, סמי גווארה. ב-23 בפברואר בפרק של התוכנית Dynamite, גרסיה הפסיד לבריאן דניאלסון. ב-9 במרץ בפרק של התוכנית Dynamite, גרסיה ביחד עם ג'ף פארקר ומאט לי הצטרפו לקבוצה של כריס ג'ריקו וג'ייק הייגר אשר נקראה בשם Jericho Appreciation Society או בשם המקוצר JAS. ב-22 באפריל בפרק של התוכנית Rampage, גרסיה נחל הפסד לאדי קינגסטון. ב-1 ביוני בפרק של התוכנית Dynamite, גרסיה הפסיד לג'ון מוקסלי. ב-27 ביולי במסגרת פרק הספיישל Fight for the Fallen של התוכנית Dynamite, גרסיה גבר על בריאן דניאלסון לאחר שגרם לעילפון של האחרון. ב-17 באוגוסט בפרק של התוכנית Dynamite, גרסיה הפסיד לבריאן דניאלסון. ב-7 בספטמבר בפרק של התוכנית Dynamite, גרסיה ניצח את וילר יוטה וכתוצאה מכך זכה באליפות פיור של ROH. ב-17 בפברואר 2023 בפרק של התוכנית Rampage, גרסיה הפסיד לריקי סטארקס.

Pro Wrestling Guerrilla (2021–היום)

ב-21 בנובמבר 2021, גרסיה ערך את קרב הבכורה שלו בארגון ההיאבקות Pro Wrestling Guerrilla (PWG) בהפסד לג'ונתן גרשהאם. בינואר 2022, הוא לקח חלק בטורניר "הקרב של לוס אנג'לס" המסורתי, שנערך מדי שנה ובסופו הוא זכה בטורניר לאחר שניצח בגמר את מייק ביילי. ב-1 במאי, הוא גבר על בנדידו וכתוצאה מכך זכה באליפות העולם של PWG.

חיים אישיים

בשנת 2019, גרסיה סבל מעצמות שבורות ברגלו עקב תאונת דרכים. הוא חזר לפעילות שישה חודשים לאחר מכן. כעבור שנה, הוא סיים תואר בתקשורת מטעם הקולג' של באפלו.

אליפויות והישגים
 הישגים בארגון ההיאבקות All Elite Wrestling – AEW
 אליפות TNT של AEW (פעם אחת)
 הישגים בארגון ההיאבקות Capital City Championship Combat – C4
 אליפות C4 (פעם אחת)
 הישגים בארגון ההיאבקות Empire State Wrestling – ESW
 אליפות במשקל כבד של ESW (פעם אחת)
 הישגים בארגון ההיאבקות Limitless Wrestling
 אליפות העולם של Limitless Wrestling (פעם אחת)
 הישגים בארגון ההיאבקות Pro Wrestling Guerrilla – PWG
 אליפות העולם של PWG (פעם אחת, נוכחי)
 הקרב של לוס אנג'לס (2022)
 הישגים במגזין ההיאבקות Pro Wrestling Illustrated – PWI
 PWI דירג אותו במקום ה-233 מתוך 500 המתאבקים הטובים ביותר לשנת 2021

קישורים חיצוניים

הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-AEW
קטגוריה:אמריקאים שנולדו ב-1998